《潘上舍父挽诗》
宋代·许应龙

狗苟蝇营笑俗情，机心降尽倒风旌。
人生六帙不为夭，家累千风能享成。
老去月评推吉德，生前天爵谢虚荣。
悲风瑟瑟飞丹旐，行道歔欷亦失声。

作者简介：（1168—1248）福州闽县人，字恭甫。宁宗嘉定元年进士。历籍田令、太学博士。理宗即位，首陈正心为治国平天下之纲领，迁著作郎。出知潮州，训阅军兵，平息盗寇，安抚峒僚，治绩有声。端平初，召为礼部郎官，累官兵部尚书，后以端明殿学士提举洞霄宫。有《东涧集》。